Kosserasie Stories: February 2010
Hier is een vir volgende jaar se Valentines dag:
Ek het op 'n stadium gedink dat aangesien ek like van kosmaak ek bietjie meer wil leer daarvan, toe koop en hierdie Amerikaanse Chef boek by Amazon. Die boek vertel toe hoe om sjokolade moes te maak.
Glo my ook, dis baie baie beter as die wat jy in die Spur kan kry of by Woolies kan koop.
Die truuk hiervoor is om nie ge-intimideerd te wees deur die een nie. Dit is nie so moeilik of baie werk soos wat dit dalk mag voorkom nie. Dit is dalk net baie skottelgoed...
3 slabs (300g) sjokolade (donker/bitter)
Jy het heelwat bakke nodig:
• vir die eierwitte se klits
• vir die room se klits
• glasbak vir die smelt van sjokolade
• glasbak vir die eiergele
• groot bak vir alles se meng
• pot vir water kook
Klits die eierwitte en helfte van die suiker totdat dit styf is (as jy die bak omkeer en dit val nie uit nie is dit reg)
Sny die sjokolade so fyn as wat jy wil of kan, hoe fyner hoe makliker smelt dit.
Vir die smelt van die sjokolade is die beste metode om dit oor stoom te smelt. Om dit te doen gebruik 'n pot met bietjie water, kook die water om stoom te maak. Gebruik glasbak wat bo-op die pot pas om die sjokolade te smelt. Microwave of direk op die plaat werk nie, jy het die geleidelike gladde hitte nodig. Smelt die botter/margarien saam met die sjokolade. Roer aanhoudend totdat alles gesmelt is.
Gebruik dieselfde metode vir die eiergele. 'n Glasbak bo-op die pot met kookwater. Gooi die helfte van die suiker die twee teelepels water by die gele en klits/roer aanhoudend en vinnig oor die stoombad. (Die boek se 15 sekondes) Die eiergele moet "gaar" raak maar nie stol nie. Roer dit totdat dit begin dik en romerig raak. Sodra dit reg is haal onmiddellik van die hitte af en hou aan met roer want die bak is warm en gaan dit nog steeds stol. 'n Draad handklitser werk goed hiervoor. Dit moet nie lyk soos scrambled eiers nie.
Klits die room styf, maar nie te styf nie, dit moet punte maak, maar nie tot botter stadium geklits word nie!
Nou vir die mengslag -
Vou die eiergele in die eierwitte. Gebruik 'n rubber spatula vir die affere. Vat bietjie van die witte en meng dit in die gele sodat dit bietjie ligter is om in te vou.
Doen dieselfde vir die gesmelte sjokolade. Vou dit nou in die eiermengsel. Moenie bekommerd wees as dit nou na 'n flop lyk nie, dit kom reg na die room.
Laastens vou die room in. Jy het sjokolade moes gemaak.
Dit moet koudgemaak word voordat dit opgedien word. Gebruik jou verbeelding oor wie dit gaan eet, wanneer en watse okasie dit is vir die opdiening daarvan. Om dit nog meer dekadent te maak, maak Ganache en sit repies daarvan in en op die moes, maar dis 'n storie vir 'n ander dag.
Ek het al met gemengde sukses 'n chillie variasie gemaak. Moenie gril nie, chillie gaan great saam met shokolade. Die eerste probeerslag het uitgekom soos tameletjie. Ek het probeer om die chillie te infuse deur dit in 'n suikerstroop warm te maak. At least het die my oudste seun geleer chillie eet. Dit het die sterkste, lekkerste chillie-chocolate-tameletjie gemaak!
Met bietjie navorsing het ek gelees iemand stel voor dat die jy die chillies in botter warm maak om die chillie te infuse. Gebruik dan net die botter in plaas van die van die resep as jy die moes maak. Iemand anders op die internet het bietjie cayene pepper voorgestel.
As iemand 'n idee het oor hoe om die chillie behoorlik in die sjokolade moes in te kry, laat weet gerus.